open-index/open-wikipedia-markdown huggingface dataset:
Mesopredator

En **mesopredator** er en mellomstor predator som står under toppkonsumentene (alfapredatorene) i næringskjeden. Dette er predatorer som jakter på og eter andre levende organismer, men som også blir jaktet på og spist selv. Typiske mesopredatorer er mellomstore predatorer i midten av trofiske nivået, for eksempel de fleste mårdyr (jerv er imidlertid en toppkonsument), mindre kattedyr, mange rever, måker og andre mindre, predatoriske fugler samt insektetere, mindre reptiler, mange haukefugler, stikkeveps med flere.

Bestanden av mesopredatorer i et økosystem blir som regel holdt i sjakk av toppkonsumentene. Om toppkonsumentene forsvinner fra økosystemet, kan det føre til et såkalt mesopredatorutbrudd; en prosess der bestandene av mesopredatorer kommer ut av kontroll og påvirker økosystemet negativt, som regel i kraft av redusert biologisk mangfold. Når en toppkonsument forsvinner, kan også en typisk mesopredator ende opp som ny toppkonsument i økosystemet. Et eksempel på det er rødreven, som mange steder i Norge og ellers i Europa tok over som toppkonsument da ulven forsvant. I Nord-Amerika har prærieulven tatt over som toppkonsument mange steder, der ulv, puma og brunbjørn tradisjonelt utgjorde toppkonsumentene. Pumaen selv må i tropisk Amerika ofte konkurrere med den kraftigere jaguaren og reduseres dermed til en mesopredator som må nøye seg med mindre byttedyr.

## Se også
* Predasjon
* Trofisk nivå

## Referanser
Liste over Karelias regjeringssjefer

Under følger en liste over Karelias regjeringssjefer. Navnene er transkribert fra russisk.

**Den autonome karelske sosialistiske sovjetrepublikk 1923 – 1936** / **Den karelske autonome sosialistiske sovjetrepublikk 1936 – 1940** / **Den karelsk-finske sosialistiske sovjetrepublikk 1940 – 1956** / **Den karelske autonome sosialistiske sovjetrepublikk 1956 – 1991** / **Republikken Karelia 1991 –**

## Kilder
*
*
Rally Tyskland

**Rally Tyskland** er et rally i Tyskland. Tevlingen ble gjennomført første gangen i 1982 i Frankfurt, Main og Koblenz. I år 2000 ble rallyet flyttet til Trier, som ble rallyets base fram til 2017, da det flyttet på nytt, nå til Saarbrücken. En stor del av stekningee blr behodt på grunn av den relative nærheten til Trier. Det var tidligare en del av e europeiske og tyske mesterskapene, men ble 2002 en del av Rally-VM.
## Vinnere
Alfred Ittner

**Alfred Ittner** (1907–1976) var en tysk SS-funksjonær som tjenstegjorde ved tilintetgjørelsesleiren Sobibor. Han var delaktig i Aktion T4 og Operation Reinhard.

Han meldte seg inn i NSDAP i 1927, SA i 1931 og SS i 1942. Han hadde graden Oberscharführer i SS og var tilknyttet SS-Totenkopf-Verbände. 

Ittner ble i 1965 tiltalt ved Sobibórrettegangen og ble dømt til fire års fengsel for medansvar for mord på omkring 68&nbsp;000 mennesker. Den milde straffen vakte oppsikt og harme.

## Referanser
Verdenscupen i paralangrenn 2017/18

**Verdenscupen i paralangrenn 2017/18** (langrenn for funksjonshemmede) ble arrangert fra 9. desember 2017 i Canmore i Canada til 10. februar 2018 i Vuokatti i Finland. 

## Resultater menn
#### Synshemmede

Øvrige norske utøvere: Thomas Oxaal kom på 29.-plass med 30 poeng.

#### Stående

Øvrige norske utøvere: Nils Erik Ulset kom på 19.-plass med 117 poeng, og Johannes Birkelund kom på 36.-plass med 27 poeng. 

#### Sittende

## Resultater kvinner
#### Synshemmede

#### Stående

Norske utøvere: Vilde Nilsen kom på 15.-plass med 110 poeng.

#### Sittende

## Referanser


## Kilder
* IPC - World Para Nordic Skiing WC Points - Winter Season 2017/18 World Cup - Overall Rankings
Perkinsiodendron macgregorii

***Perkinsiodendron macgregorii*** er et løvfellende tre i styraksfamilien som er endemisk for Kina.

Det blir opptil 24 m høyt med en stammediameter på 45 cm. Bladstilken er 5–10 cm lang. Bladene er glatte, elliptiske til ovalt avlange, fint sagtannede, 5–13 cm lange og 3–4,5 cm brede. Bladet har 10–24 par nerver. Blomstene sitter 1–7 sammen i en sidestilt klase. De er hvite med 4 begerblad, 4 eller 5 kronblad og 8 pollenbærere. Frukten er gul til brunrød med 4 vinger.

*Perkinsiodendron macgregorii* vokser på fuktige steder i skråninger og skogkanter 700–1200 moh. Den er utbredt i nordvestlige Fujian, nordlige Guangdong, nordlige Guangxi, sørlige Guizhou, sørvestlige Hunan, sørlige Jiangxi og Zhejiang.

Denne arten ble tidligere regnet til slekta *[[Halesia]]*, som *Halesia macgregorii*. Den er søsterarten til de nordamerikanske *Halesia*-artene når en ser på morfologi. Genetiske data viser derimot at den kinesiske arten er søsterarten til *[[Rehderodendron]]*, og den regnes nå som den eneste arten i slekta *Perkinsiodendron*.

## Kilder
* 
* 
* 
* 

## Eksterne lenker
*
Askatin

**Askatin** (død 1277) var Norges første kansler og biskop i Bergen fra 1270 til 1277.

## Liv
Han var trolig engelskmann, og var høyt betrodd hos kongene Håkon Håkonsson og Magnus Lagabøte. I 1250 sendte kong Håkon ham til keiser Fredrik II, men i Venezia fikk han beskjed om at keiseren var død, og ble av ukjente grunner satt i fengsel. Han ble første befridd etter inngripen fra keiser Konrad IV. I 1261 var han i Danmark i forbindelse med kongesønnen Magnus' frieri til prinsesse Ingeborg av Danmark, og i 1263 var han med på kong Håkons hærtog til Skottland. Etter kongens død utførte han mislykkede forhandlinger med kong Aleksander av Skottland. På dette tidspunktet omtales han som «kansler», og må altså være den første i Norge som har fått denne tittelen. Han var en av forhandlerne ved freden i Perth i 1266, og undertegnet fredsavtalen. I 1269 inngikk han en traktat med Henrik III av England.

I 1270 ble Askatin utnevnt til biskop i Bergen. Også i denne stillingen fortsatte han som rådgiver for kongen. Da kong Magnus var nær ved å dø i 1272, ga han kongen den siste olje, og han ble senere utnevnt til kongens testamentseksekutor. I 1274 deltok han på kirkemøtet i Lyon, og i 1276 var han med på forliksmøtet med den svenske kongen ved Gautelven (Göta älv). Her valgte kong Valdemar ham til megler i striden med Magnus Ladelås.

Som biskop ble han etterfulgt av Narve.

## Litteratur
* Edvard Bull: «Askatin», i *[[Norsk biografisk leksikon]]*, bind 1. Kristiania: Aschehoug, 1923
Vestafjells

**Vestafjells** eller **Vestenfjellsk**, er et begrep som beskriver et landområde som ligger vest for fjellet eller fjellene. I Norge er dette en betegnelse på området vest for fjellkjeden Langfjellene, som starter ved Setesdalsheiene i sør og ender ved Dovrefjell i nord, og deler det sørlige Norge i Vestlandet og Østlandet. Begrepet vestafjells benyttes ofte i meteorologi, da det ofte er et værskille ved fjellene.

Opprinnelig ble begrepene *[[sønnenfjells|søndensfjeldske]]* (Østlandet) og *[[Nordenfjells|nordenfjeldske]]* (Vestlandet, Trøndelag og Nordlandene) benyttet for å dele Norge i to hoveddeler, senere kom begrepene vestenfjells og østenfjells for å gi landet en ytterligere inndeling.

## Referanser
Ekenessundet bru

**Ekenessundet bru** eller **Føynlandsbrua** er ei veibru over Ekenessundet mellom  Nøtterøy og Føynland i Vestfold. Den sto ferdig 1976 og erstattet den gamle Foynlandsbrua rundt 400&nbsp;m lenger nord i sundet. Den er en del av fylkesvei 3102. 

## Se også
*Husøybrua
*kanalbrua (Tønsberg)
*Liste over broer i Norge
*Liste over broer i Norge etter lengde

## Eksterne lenker
* [Vegvesenets vegkart](https://www.vegvesen.no/vegkart/vegkart/#kartlag:geodata/vegreferanse:239919.81786045:6575048.3857736/hva:(~(id:67,filter:(~),farge:'2_1),(id:60,filter:(~),farge:'0_0),(id:39,filter:(~),farge:'1_0),(id:779,filter:(~),farge:'3_1),(id:23,filter:(~),farge:'4_0),(id:105,filter:(~(type_id:2021,operator:'*3d,verdi:(~2741))),farge:'0_1))/@239927,6575040,15)
Sanweiyiti

***Sanweiyiti*** (forenklet kinesisk: 三位一體, tradisjonell kinesisk: 三位一體; pinyin: *Sānwèiyītǐ* ) er språklig det kinesiske ord for den hellige treenighet, men det er også det uttrykk som benyttes om maktkonsentrasjonen på toppen av Folkerepublikken Kinas politiske struktur når de tre sentrale embeder der er samlet hos én person (*tre embeder i én person*) - som Xi Jinping. Han er Folkerepublikken Kinas øverste leder. Han er Folkerepublikkens president, Kommunistpartiets generalsekretær og leder for den sentrale militærkommisjon. Den formelle anledning til å kombinere disse tre embeder ble vedtatt av den kinesiske nasjonale folkekongressen den 11. mars 2018.

## Referanser
Norges administrative inndelinger i 1585

**Norges administrative inndelinger i 1585** er en oversikt over landets inndeling i ulike administrative enheter som angitt i kongebrev av 9. desember 1585.

## ''Register paa Lensmændene udi Norge''
Følgende gir en oversikt over len, underlen, fogderier og lensmenn i Norge i 1585:
* Baahuus Len: Henrik Gyldenstierne
** Dragsmark Kloster: Knud Grubbe
* Agershuus Len: Ove Juel
** Vor Frue Kloster: Anders Bing
** Ide og Marker Skibrede: Christoffer Rosengaard
** Skjeberg Sogn: Peder Brockenhuus
** Verne Kloster: Jørgen Ernst Worm
** Vembe Skibrede: Oluf Kalips
** Frølands Skibrede: Hans Stralendorf
** Rakkestad Sogn: Kapitain Norman
** Brulag og Numedals Len: Peder Iverssøn Jernskjæg
** Tunsberg Len og St. Olafs kloster: Fredrik Lange
** Nedenes Len: Hans Pederssøn Litle
** Mandals Len: Oluf Galle
** Lister Len: Baltzer Leist
* Bratsberg Len: Henrik Brockenhuus
** Gjemsø Kloster: Jørgen Urne
* Bergenhuus Len: Hans Lindenov
** St. Hans Gods med Munkeliv Gods: Jørgen Skram
** Utstein Kloster: Ditlev Holck
** Lyse Kloster: Morten Skinkel
** Hardanger Len: Erik Walkendorf
** Nordfjord Len og Fogderi: Tycho Brahe
** Søndmøre Len: Arild Huitfeldt
* Throndhjems Len: Christen Friis
** Bakke Kloster: Hans Offessøn Rød
** Reins Kloster: Johan Venstermand
** Romsdalens Len: Otte Brockenhuus
** Helgeland Len: Ludvig Munk
** Salten Len: Kapitain Durham
** Vesteraalen og Lofotens Fogderi: Maurits Stygge
** Andenes Len: Jørgen Svave
** Senjen Len: Caspar Marckdanner
** Troms Sogn: Paul Huitfeldt
** Vardøhus Len: Laurits Kruse
Note: Kongebrevet angir en summarisk liste over "Lensmændene udi Norge", hvorav man kan se at de fem første gjelder datidens hovedlen og de resterende er underlen, etc. Disse underlen, etc. er i denne oversikten fordelt på de fem hovedlene på grunnlag av samtidige kilder.

## Se også
* Norges administrative inndelinger omkring 1550
* Norges administrative inndelinger i 1647
* Norges administrative inndelinger i 1661
* Norges administrative inndelinger i 1769
* Norges administrative inndelinger i 1801
* Norges administrative inndelinger i 1835
* Norges administrative inndelinger i 1865
* Norges administrative inndelinger i 1950

## Referanser
Hærens sanitet (Norge)

**Hærens sanitet** var en våpenart innenfor Hæren i Norge. Sanitetstjenestene for Hæren og Sjøforsvaret var opprinnelig helt separate og fikk en felles ledelse på 1900-tallet og ble da samlet betegnet som Forsvarets sanitet. Frem til 2002 eksisterte likevel Hærens sanitet som en egen organisasjon. I 2002 ble de da tre sanitetstjenestene slått sammen til en integrert sanitetstjeneste under navnet Forsvarets sanitet.

## Ledere
*Ole Svennby (1932–1940)
*Johan Holst (1940–1945)
*Carl Semb (1945–)
*Torstein Dale

## Litteratur
**[http://urn.nb.no/URN:NBN:no-nb_digibok_2007111601036 Forsvarets sanitet : 50 år under felles ledelse]*, Forsvarets overkommando, 1991
Hærens sanitet

**Hærens sanitet** er eller har vært våpenarter i mange lands forsvar, herunder:
*Hærens sanitet (Norge)
*Hærens sanitet (Storbritannia)
*Hærens sanitet (Tyskland)
*Hærens sanitet (USA)
Narve (biskop)

**Narve** (død 1304) var biskop i Bergen fra 1278 til 1304.

## Liv
Om Narves liv før han ble biskop vet man ikke annet enn at han var prekebror, sannsynligvis i Bergen. Han etterfulgte biskop Askatin. I 1282 ble han valgt til Jon Raudes etterfølger som erkebiskop i Nidaros, men fordi han allerede var biskop i Bergen, måtte pavens samtykke innhentes til valget. En kommisjon av tre norske klosterforstandere som skulle granske valget, lot det forkaste. Deretter ble det holdt nytt valg, og en annen enn Narve ble erkebiskop.

I 1285 ble Narve sendt som fredsforhandler til Sverige og Danmark sammen med Bjarne Erlingsson. I 1290 fulgte han med kong Eiriks datter, prinsesse Margrete, til Skottland. Hun døde under reisen, på Orknøyene. Ved kong Eiriks død ble biskop Narve tilgodesett med gården Toskar på Senja i testamentet.

Som biskop ble han etterfulgt av Arne Sigurdsson.

Han døde 16. oktober 1304, trolig i Bergen, og ble sannsynligvis begravd i den store Kristkirken, i og med at dominikanerne tvistet med domkapitlet om inntektene av begravelse og gravsted, og tapte.

## Referanser


## Litteratur
* Oluf Kolsrud: «Narve», i *[[Norsk biografisk leksikon]]*, bind 10. Oslo: Aschehoug, 1949
Arne Sigurdsson (biskop)

**Arne Sigurdsson** (død 1314) var biskop i Bergen fra 1304 til 1314.

## Liv
Arne var bror av sin etterfølger Audfinn Sigurdsson. Han er omtalt som kannik i Bergen i 1292, da han var en av utsendingene til England som skulle forhandle om arven etter prinsesse Margrete. I 1297 ble han og biskop Narve valgt til å dømme i striden mellom erkebiskop Jørund og domkapitlet i Nidaros. Av grunner som trolig har hatt med striden å gjøre ble han imidlertid satt i fengsel av Audun Hugleiksson, og først frigitt etter kong Eiriks død i 1299.

Han ble valgt til biskop i Bergen 14. desember 1304 som Narves etterfølger, og 5. desember 1305 ble han innviet av erkebiskopen i Jonskirken. Som biskop begynte han å føre en kopibok over bispesetets brev, *[[Bergens kopibok]]*, som er bevart i avskrifter. Den viser at Arne gikk inn for å fremme sølibatet blant prestene og ville tvinge dem til å sende fra seg frillene deres. Etter biskop Erlend av Færøyenes død i 1308 kom han opp i en strid med erkebiskopen i Nidaros om hvem som skulle ha rett til å besette bispestolen på Færøyene. For å fremme sin sak møtte han på kirkemøtet i Vienne (1311–1312). Han hadde også en strid med de tyske kjøpmennene i Bergen, for å tvinge dem til å betale tiende.

Det er bevart en katalog over biskop Arnes bibliotek, som viser at han har vært en ganske lærd mann. Katalogen ble funnet i universitetsbiblioteket i Uppsala og undersøkt av historikeren Gustav Storm. Blant Arnes bøker var det kirkerettslige arbeidet *Summa Gaufredi* (Goffredus de Trano), den eldre Gulatingsloven, og Didrikssagaen.

## Litteratur
* Edvard Bull: «Arne Sigurdsson», i *[[Norsk biografisk leksikon]]*, bind 1. Kristiania: Aschehoug, 1923
* Gustav Storm: «Den Bergenske Biskop Arnes Bibliothek», i *[[Historisk Tidsskrift]]* VI (1880)
Millie Knight

**Millie Knight** (født 15. januar 1999 i London) er en britisk alpinist, som vant sølv i utfor og super-G for Storbritannia ved Paralympiske vinterleker 2018. 

## Referanser


## Eksterne lenker
*
Andreas Minken

**Andreas Minken** (født 27. desember 1861 i Elverum, død 28. januar 1937) var en norsk jernbanestasjonsmester og trafikkinspektør. Han var stasjonsmester ved Trondheim jernbanestasjon fra 1901 til 1922, og ble trafikkinspektør i 1922. Den 30. juni 1929 gikk han av ved oppnådd aldersgrense. Minken var aktiv i Norges Skøyteforbund, og fra 1896 til 1897 var han sekretær i Hamar Idrettslag. Den 1. juni 1927 ble han tildelt Kongens fortjenstmedalje i gull.

Andreas Minken var frimurer. Fra 24. juni 1918 til 24. juni 1922 var han ordførende mester i den «humanitære» frimurerlogen St. Johanneslogen St. Olaf til det gjenreiste Tempel i Trondhjem. Denne losjen var blitt grunnlagt av den tyske storlosjen Zur Sonne i Bayreuth i Oberfranken i kongedømmet Bayern uavhengig av Den Norske Frimurerorden.  Fra 20. september 1922 til 26. september 1925 var han deretter Provincialmester i Den Norske Provincialloge Polarstjernen i Trondheim, som også var underlagt Zur Sonne.

Han var gift med Mathilde Louise Minken som var født 2. november 1868 i Kristiania. Hun døde den 17. april 1961.

Sammen hadde de fem barn: Marit (20. januar 1894&ndash;30. juni 1932), Astrid (f. 18. august 1895), Finn (30. desember 1897&ndash;6. desember 1986) og Solveig (11. juni 1899&ndash;13. mars 1981) og Rolf H. (25. februar 1901&ndash;12. september 1977).

Han er gravlagt på et familiegravsted på kirkegården til Melhus kirke i Melhus i Trøndelag, sammen med sin kone og fire av barna.

## Referanser
Føynlandsbrua

**Føynlandsbrua** viser til to bruer mellom Nøtterøy og Føynland:

* Øhre bru, gangbru
* Ekenessundet bru, veibru også for motortrafikk
Johan Urne

**Johan Clausen Urne til Valsø** (født 1543, død 2 august 1620) var en dansk adelsmann og lensherre. 

Han var sønn av riksråd Claus Lagesen Urne til Belteberga (d. 1561) og hustru Margrethe Jacobsdatter Trolle (d. 1551). I 1568 ble han forlent med Rørum i Froste Herred i Skåne. I årene 1570–73 var han hoffsinde, fra 1573–76 jurisdiksjonsfog på Bornholm. I 1576 ledsaget han kong Frederik II på en reise til Mecklenburg. 1578–89 var han lenherre på Lykaa i Skåne, i 1589-97 i Søndmøre Len i Norge. I 1590 ledsaget han enkedronning Sophie på en reise til Braunschweig, mens han fra 1597–1602 var lensherre på Bratsberg og Gimsø Kloster ved Skien i Norge. 

Fra Claus Urne nedstammer slekten Urnes nye linje.  

## Referanser
Isdøla bru

**Isdøla bru** er en bro på riksvei 7 over Hardangervidda som ble åpnet i 1969. Den er 15 meter lang og går over Isdølo i Eidfjord kommune.

## Se også
* Vøringsfoss bru

## Referanser


## Eksterne lenker
* Isdøla bro på Google Street View
Skafonntunnelen

**Skafonntunnelen** er navnet på to nedlagte veitunneler i Rauma kommune i Møre og Romsdal. Den nyeste er 680 meter lang.

Den eldste av tunnelene med dette navnet er rundt 100 meter lang og den ble åpnet i 1940-årene. Denne ble tatt ut av bruk da den nye Skafonntunnelen ble åpnet i 1963. Den nye tunnelen ble i 1987 forlenget med ca. 400 m frem til Veblungsnes, og da murte man samtidig igjen den østlige åpningen fra 1963. Begge endene på den originale tunnelen har rasoverbygg i betong. Forlengelsen i 1987 ble gjort for å sikre den korte vegstubben mellom Veblungsnes og den opprinnelige tunnelåpningen fra de mange rasene fra Skafonna.

Skafonntunnelen var den østligste tunnelen på den gamle strekningen rundt Innfjordtunnelen.

## Forbindelsen med Innfjordtunnelen
Daværende E69 langs fjorden mellom Veblungsnes og Innfjorden ble stengt i 1989, som følge av at det gikk et steinskred ved utgangen av Runehamartunnelen. En person mistet livet i dette steinskredet. Skredet ble aldri ryddet, og veien ble stengt for godt.

Innfjordtunnelen ble påbegynt i mai 1990 og åpnet i novemeber 1991 som erstatning for den gamle strekningen langs Romsdalsfjorden. Under drivingen av den nye tunnelen gikk E136 (daværende E69) via en midlertidig fergeforbindelse mellom Innfjorden og Veblungsnes.

Innfjordtunnelen ble drevet fra vegkrysset der den gamle delen av Skafonntunnelen møter den nye. De første 550 meterne av Innfjordtunnelen utgjør følgelig den tunneldelen som den nye Skafonntunnelen ble forlenget med i 1987. I forbindelse med dette kan den vestlige enden av Skafonntunnelen nås fra port som er der Skafonntunnelen før svingte til høyre mot Romsdalsfjorden. Denne forbindelsen med gamleveien gir kjørbar veg frem til Runehamartunnelen, der Statens vegvesen har et testsenter for tunnelbranner. Under rehabiliteringen av Innfjordtunnelen mellom 2016 og 2018 ble derfor også den delen av Skafonntunnelen som går mot Runehamartunnelen via den nedlagte strekningen opprustet med blant annet ny belysning.

## Se også
*Innfjordtunnelen
*Varghammartunnelen
* Innholmtunnelen
* Runehamartunnelen

## Litteratur
* 

## Eksterne lenker

* Den nye inngangen fra 1987 på Google Street View
Liste over Komis regjeringssjefer

Under følger en liste over Komis regjeringssjefer. Navnene er transkribert fra russisk.

**Komis autonome sosialistiske sovjetrepublikk 1936 – 1990** / **Komis sosialistiske sovjetrepublikk 1990 – 1992** / **Republikken Komi 1992 –**

 

## Kilder
*
*
*
Gå over bekken etter vann

**Gå over bekken etter vann** er et idiom som beskriver å gå langt etter noe som egentlig finnes nært, gjøre noe overflødig eller løse et problem på en unødig tungvint måte.
## På andre språk
Lignende uttrykk på andre språk er 
*To carry coal to Newcastle (engelsk) «Å frakte kull til Newcastle»
*Bier nach München tragen (tysk) «Frakte øl til München»
*Porter de l'eau à la rivière (fransk) og Bære vann til Elben (tysk) 
*Søke vann midt i elven (latin Medio flumine quaerere aquam) (latin)
* Gi bakerens barn brød (dansk/norsk)
## Ugler til Athen
*Å bringe ugler til Athen* (γλαῦκας εἰς Ἀθήνας κομίζειν eller γλαῦκ᾿ Ἀθήναζε ἄγειν) er et tilsvarende uttrykk fra Antikkens Hellas. Aristofanes brukte uttrykket i sin satiriske komedie ''Fuglene'', ca. 400 f.Kr. Der skriver han i vers 301 i kommentar til at en ugle flyr forbi: *Hvem har tatt med en ugle til Athen?*

På den tiden var uglen et symbol på byens beskytter, gudinnen Athene, og det fantes derfor mange av dem der. Det var altså ingen grunn til å bringe ugler til Athen, også fordi de jo selv kunne fløyet dit fortere på egen hånd. Uglene sto for visdom, og uttrykket har derfor også blitt tolket til å bety at det ville være fullstendig fåfengt å forsøke å bringe visdom til byen. Det er likevel mer sannsynlig at det rent faktisk dreide seg om mynter, som på den tiden var preget med ugler på baksiden. Aristofanes skrev at det skulle være unødvendig å bringe med seg mynter til det allerede rike Athen. Han skriver i vers 1106 at *Det kommer aldri til å mangle ugler.*

Romerske historikere adopterte uttrykket under begrepet *ululas Athenas*. Latin hadde også uttrykke «ligna in silvam (ferre)» (Bringe tre / ved til skogen) (Horats, Satirer I,10,34).
## Referanser
Nikolasjärvi

**Nikolasjärvi** (nordsamisk: *Nihkolasjávri*, enaresamisk: *Nikolâsjävri*) er en innsjø i Enare kommune i Finland. Den ligger rundt 10 kilometer vest for Iijärvi, og har utløp mot sør til Nikolasjoki. Innsjøen er en del av Neidenvassdraget.

## Referanser
Falchs juniorpris og Falchs seniorpris

**Falchs juniorpris og Falchs seniorpris** (egentlig «Søren Falch og øienlæge Sigurd Falchs fonds Juniorpris for unge forskere» og «Søren Falch og øienlæge Sigurd Falchs Prisbelønning for fremragende lederskap innen medisinsk forskning») er to hedersbevisninger som deles ut av Det medisinske fakultet ved Universitetet i Bergen til forskere innen medisin som har utmerket seg spesielt. Juniorprisen deles ut hvert år, mens seniorprisen deles ut annethvert år. Fondet finansierer også en årlig gjesteforelesning.

## Bakgrunn
Sørens Falch og øienlæge Sigurd Falchs fond for medisinsk vitenskap ble opprettet i 1952 på grunnlag av Søren Falchs testamente, og har siden opprettelsen delt ut ulike priser til anerkjente forskere og leger.

## Seniorprisen
Seniorprisen (Søren Falch og øyenlege Sigurd Falchs Prisbelønning for fremragende lederskap innen medisinsk forskning) deles ut annethvert år etter søknad. Det er en personlig tildeling, og per 2020 er prisen på 150 000 norske kroner. Blant de tidligere vinnerne er Jarle Ofstad, Dagfinn Aarskog og Jon Lekven.

### Tildelingskriterier
Seniorprisens nåværende form ble fastsatt i 1991, med følgende kriterier
* Lederskap innenfor eget forskningsområde
* Lederrolle i forskningsutvikling, forskerrekruttering og kompetanseoppbygging
* Lederrolle i internasjonalisering av norsk medisinsk forskning
* Forskningspolitisk lederrolle

## Juniorprisen
Juniorprisen (Søren Falch og øienlæge Sigurd Falchs juniorpris for yngre forskere) ble første gang delt ut i 1996. Den deles ut hvert år, og består av 50 000 norske kroner i driftsmidler. Prisen kan gis til spesielt dyktige forskere yngre enn 40 år. Det kan tildeles pris til flere forskere hvert år; i 2020 var det for eksempel to forskere som mottok 50 000 kroner hver. Blant forskerne som har mottatt prisen finner man Halvor Sommerfelt, Vidar Steen, Nina Øyen, Eystein Husebye og Guri Rørtveit. 

### Tildelingskriterier
Juniorprisens form ble fastsatt i 1996, med følgende kriterier
* Dybde, originalitet og metodisk kompleksitet
* Forskningsfunn som har ført til anvendte resultater

## Falch-forelesningen
Forelesningen ble første gang holdt av professor Leroy Hood i 2001. Senere har forelesningen blitt holdt blant annet av nobelprisvinnerne Edvard Moser (2011) og Françoise Barré-Sinoussi (2014).

Forelesningen avholdes og prisene deles ut som regel i forbindelse med Fakultetets dag ved Det medisinske fakultet, Universitetet i Bergen, i juni, og er åpen for alle interesserte.

## Referanser
Maria Karoline Flachsland

**Maria Karoline Flachsland** (1750–1809) var en tysk biograf og forlagsredaktør.

## Virke
Flachsland var Johann Gottfried Herders hustru og arbeidet utrettelig som redaktør og sekretær for ham. Hun skrev en biografi om Herder og etter hans død redigerte, bearbeidet og publiserte hun hans skrifter.

Flachslands innsats for Herder gjør at hun regnes hun til de mest framstående kvinnene i kretsen rundt «den weimarske firstjerna», Wieland, Goethe, Schiller og Herder.

## Verk
* *Erinnerungen aus dem Leben Joh. Gottfrieds von Herder. Gesammelt und beschrieben von Maria Carolina von Herder.* 2 bind. Tübingen 1820

**Utgitte brev i utvalg**
* *Herders Briefwechsel mit Caroline Flachsland. Nach den Handschriften des Goethe- und Schiller-Archivs.* 2 bind. Red. Hans Schauer. Weimar 1916, 1928
* *Meine süße Bestimmung*, utdrag av brevvekslingen i Andrea van Dülmen (red.): *Frauenleben im 18. Jahrhundert.* Antologi. Büchergilde Gutenberg, Frankfurt 1992, ISBN 3-7632-4124-8 og seinere C. H. Beck, München 2006, ISBN 3-406-54500-9, s. 38
* Johann Gottfried Herder: *Italienische Reise. Briefe und Tagebuchaufzeichnungen 1788–1789.* München 1988

## Referanser


## Kilder
* 

## Eksterne lenker
* 
* 
* Karl Eibl, Fotis Jannidis og Marianne Willems: ''Darmstädter Empfindsamkeit'', jgoethe.uni-muenchen.de (*Der junge Goethe in seiner Zeit*)
Fredheim guttehjem

**Fredheim guttehjem** var et privat drevet guttehjem opprettet i [1904] av diakon Nils Endresen Bærøen. Han hadde kjøpt et gårdsbruk på øyen Lindøen i Finnås i Bømlo kommune til formålet, og det opprinnelige navnet på virksomheten var Finaas Barnehjem. Hjemmet skulle ta imot foreldreløse barn, samt barn født utenfor ekteskapet. Etter hvert tok de kun imot gutter, og skiftet navn til Guttehjemmet Fredheim. Guttehjemmet ble administrert av et styre i Bergen, og hadde egen skole. Det bodde opp til 25 gutter der, men på grunn av vanskelig tilgang på lærerpersonale ble det besluttet å flytte hjemmet til gården Nordsundet ved Lillebergen i Alversund i Meland kommune, Hordaland. Her kunne de ta imot 30 gutter i alderen 8-16 år, først og fremst barn fra Bergen og Alversund. Guttehjemmet Fredheim ble nedlagt i 1953. På Lindøen kan man fortsatt se ruinene av skolehuset.

Ved Interkommunalt arkiv Hordaland finnes en skoleprotokoll fra Fredheim guttehjem som dekker årene 1924-1952. Man kan også finne informasjon om guttehjemmet i arkiver etter barnevernsnemnder og sosialkontor.

## Kilder
*Guttehjemmet «Fredheim» gjennom 25 aar: 1904-1929, ved hjemmets styre. Jubileumsskrift fra 1929
*Forstandere og beboere i Folketellingen 1910 
*Om Lindøy, ved Bømlo kommune 
*Edna Olaug: Artikkel i Oppslagsverket oVe, Bergen Byarkiv
Norske byggeklosser (2018)

***Norske byggeklosser*** er en norsk filmkomedie fra 2018 med Atle Antonsen, Anders Baasmo Christiansen, Ine Jansen og Anne Marit Jacobsen i hovedrollene. Filmen er sterkt inspirert av Pål Bang-Hansens film fra 1972 med samme tittel.

Regi er ved Arild Frølich og produsenter er Kjetil Omberg og Jørgen Storm Rosenberg.
Filmen hadde premiere 21. februar 2018.

## Handling

Norske byggeklosser er en komedie om oppussing og alle situasjonene som oppstår når evnene ikke nødvendigvis passer til ambisjonene.
Merete (Ine Jansen) og Jens (Anders Baasmo Christiansen) arver uventet et hus. Det gir dem mulighet til å flytte ut fra sokkel-leiligheten i huset til Jens’ mor (Anne Marit Jacobsen). Drømmen om å pusse opp et lite, idyllisk gammelt hus til et moderne hjem for seg og barna de forhåpentlig snart skal få ser endelig ut til å bli en realitet. Oppussingen medfører imidlertid en rekke utfordringer, og problemene hoper seg opp i møte med systemet og alle menneskene de må forholde seg til.

## Opptaks-steder
Innspillingen ble gjort i løpet av 26 dager i juni og juli 2017. Handlingen foregår i Jessheim, men opptakene ble gjort i Heisshageveien i Leirsund i Skedsmo kommune. 

## Rolleliste
*Jens Berge, oppdragsgiver	Anders Baasmo Christiansen,	
*Merete Berge, hans ektefelle	Ine Jansen
*Oddveig, Jens' mor	Anne Marit Jacobsen
*Otiz Norborg, avfallsorteringsekspert	Atle Antonsen
*Jo Aa, bankfunksjonær	Atle Antonsen
*Birk Tybring, arkitekt	Atle Antonsen
*Mischa, håndverker fra Polen	 Atle Antonsen
*Ståle Rivdal, nabo	Atle Antonsen
*Pål Granlund, botaniker	Atle Antonsen
*Josefson, sprengningsbas	Atle Antonsen
*Stefan Larsen, lageransvarlig	Atle Antonsen
*Jarle Indrebø, sorenskriver	Atle Antonsen
*Kyrre Tømmerberg, plan- og bygningsinspektør	Atle Antonsen
*Anne Weber, plan- og bygningsinspektør   Hege Schøyen
*bonde		Atle Antonsen

## Eksterne lenker
*
Ytre Søndhordland

**Ytre Søndhordland** var en valgkrets i Søndre Bergenhus amt ved stortingsvalgene fra 1906 til 1918. Ved disse stortingsvalgene praktiserte man en valgordning med direkte flertallsvalg i enmannskretser. Ytre Søndhordland valgte således én representant og én personlig vararepresentant.

Valgkretsen Ytre Søndhordland bestod av herredene Vikebygd, Sveen/Sveio, Valestrand, Finnås til 1915, Moster fra 1918, Bremnes fra 1918, Bømlo fra 1918, Stord, Fitjar, Austevold/Austevoll, Sund og Fjeld/Fjell med rundt 23&nbsp;000 innbyggere og 11&nbsp;000 stemmeberettigede etter innføringen av kvinnelig stemmerett.

## Valgresultat

## Stortingsrepresentanter

## Referanser
Arevik Petrosian

**Arevik Petrosian** (armensk: Արեւիկ Պետրոսյան; født 9. desember 1972 i Gjumri) er en armensk jurist og politiker.

Petrosian var medlem av det armenske parlamentet fra 2007 til 2010, og satt det meste av perioden som parlamentets visepresident. Før hun ble innvalgt i parlamentet hadde hun innehatt flere offentlige verv og posisjoner, blant annet som visejustisminister i perioden 1999 til 2002.

Fra desember 2010 har hun vært utnevnt som dommer i Armenias forfatningsdomstol.

## Referanser
Jon Nordenson

**Jon Nordenson** (født 1982) er en norsk midtøstenforsker. Han er postdoktor ved Institutt for kulturstudier og orientalske språk ved Det humanistiske fakultet ved Universitetet i Oslo hvor han arbeidet som forsker på temaet «Klimaendring og energiomlegging i Midtøsten». Han har tidligere arbeidet som forskningsassistent ved PRIO.

Nordenson tok mastergrad i arabisk i 2010. Han tok doktorgraden i 2016 på en avhandling om online-aktivisme i Egypt og Kuwait.

I 2018 utgav han boka *Fra opprør til kaos Midtøsten etter den arabiske våren* (Universitetsforlaget). 

Han har vært leder i Oslo AUF.

## Referanser


## Eksterne lenker
*
Eléonor Sana

**Eléonor Sana** (født 1. juli 1997) er en belgisk alpinist, som vant bronse i utfor for Belgia ved Paralympiske vinterleker 2018. 

## Referanser


## Eksterne lenker
*
Alexandr Kolyadin

**Alexandr Kolyadin** (født 20. februar 1973) er en kasakhstansk handikappidrettsutøver som konkurrerer i langrenn i klassen LW4. Han ble paralympisk mester i sprint for stående utøvere under Paralympiske vinterleker 2018.  

Kolyadin begynte med langrenn i 1985. Han var på det nasjonale juniorlandslaget i langrenn, men mistet høyre fot i en trafikkulykke i 1997, og debuterte internasjonalt i paralangrenn i 2013.  

## Idrettskarriere
Kolyadon kom på 24.-plass i Verdenscupen i paralangrenn 2013/14, og på 19.-plass i Verdenscupen i paralangrenn 2014/15. I Verdenscupen i paralangrenn 2016/17 kom han på 22.-plass, og i Verdenscupen i paralangrenn 2017/18 på 16.-plass.

Under Para-VM på ski 2017 kom han på 13.-plass på langdistanse, og deltok på Kasakhstans stafettlag som kom på sjetteplass i stafett, åpen klasse. På sprinten kom han på 20.-plass.

Han representerer Kasakhstan under Paralympiske vinterleker 2018. Der vant han sprinten for stående, og ble paralympisk mester i en alder av 45 år. På 20 km kom han på 18.-plass.

## Referanser


## Eksterne lenker
* Biografi hos IPC
* Profil hos Pyeongchang 2018
Ivan Ivanov

**Ivan Ivanov** er navnet til flere personer:

* Ivan Ivanov (vektløfter) - bulgarsk vektløfter
* Ivan Ivanov (friidrettsutøver) - kasakhstansk kulestøter
* Ivan Ivanov (langrennsløper) - russisk langrennsløper
* Ivan Ivanov (triatlet) - ukrainsk triatlet
* Ivan Ivanov (bryter, født 1937) - bulgarsk bryter
* Ivan Ivanov (bryter) - bulgarsk bryter, f. 1986
* Ivan Ivanov-Vano - russisk animatør
Mollie Jepsen

**Mollie Jepsen** (født 17. september 1999) er en canadisk alpinist, som vant fire medaljer for Canada ved Paralympiske vinterleker 2018. 

## Referanser


## Eksterne lenker
*
Menna Fitzpatrick

**Menna Fitzpatrick** (født 5. mai 1998) er en britisk alpinist som vant sølv i kombinasjon og storslalåm og bronse i super-G for Storbritannia i Paralympiske vinterleker 2018.

I 2018 ble hun utnevnt til medlem av Order of the British Empire (MBE) for sin innsats for paralympisk vinteridrett.

## Referanser


## Eksterne lenker
* 
*
Charles Joys

**Charles Louis André Joys** (født 12. september 1910 i Bergen, død 29. juli 1994) var en norsk lektor og middelalderhistoriker.

## Liv
Han var sønn av kjøpmannen Richard Joys (1864–1911) og Marthe Françoise Hofgaard (1874–1939), og ble *[[cand. philol.]]* med hovedfag i historie i 1937. Fra 1938 til 1944 var han lektor ved Bodø offentlige høyere almenskole, og fra 1946 ved Sydneshaugen skole i Bergen. På 1950-tallet var han universitetslektor i fransk ved Universitetet i Bergen.

Joys' fagfelt var norsk middelalderhistorie. Han utga en bok om *Biskop og konge. Bispevalg i Norge 1000–1350* (1948), og skrev om middelalderen i norgeshistorien *[[Vårt folks historie]]* (1963).

## Referanser


## Litteratur
*
Taiki Kawayoke

**Taiki Kawayoke** (født 2001) er en japansk handikappidrettsutøver som konkurrerer i langrenn i klassen LW5/7. 

Han er født uten enkelte fingre og tær, og konkurrerer i klassen LW5/7 for stående utøvere.  

## Idrettskarriere
Kawayoke kom på 18.-plass i Verdenscupen i paralangrenn 2016/17, i klassen for stående, og han kom på delt 25.-plass i Verdenscupen i paralangrenn 2017/18.

Han representerer Japan under Paralympiske vinterleker 2018. Der kom han på 20.-plass på 20 km for stående, og han ble slått ut i semifinalen på sprinten.

## Referanser


## Eksterne lenker
* Biografi hos IPC
* Profil hos Pyeongchang 2018
Siranusj Andriasian

**Siranusj Andriasian** (armensk: Սիրանուշ Անդրիասյան; født 4. januar 1986 i Vagharsjapat) er en armensk sjakkspiller. 

Andriasian er armensk mester i sjakk i kvinneklassen i 2006, 2007 og 2011, og har representert Armenia ved tre sjakkolympiader. Hun oppnådde i 2005 tittel som kvinnelig internasjonal mester i sjakk.

## Referanser


## Eksterne lenker
* 
*
Liste over Bulgarias regjeringssjefer

Under følger en liste over Bulgarias regjeringssjefer:

**Fyrstedømmet Bulgaria 1879 – 1908** / **Kongeriket Bulgaria 1908 – 1946** / **Folkerepublikken Bulgaria 1946 – 1990** / **Republikken Bulgaria 1990 –**

## Kilder
*
Alvina Gjulumjan

**Alvina Gjulumjan** (armensk: Ալվինա Գյուլումյան; født 20. januar 1956) er en armensk jurist og dommer.

Fra 2003 til 2014 var hun Armenias dommer ved den europeiske menneskerettsdomstolen.

Gjulumjan var fra 1985 til 1996 dommer i Armenias høyesterett, og fra 1996 til 2003 og igjen fra 2014 (kun avbrutt av tiden ved menneskerettsdomstolen) dommer i Armenias forfatningsdomstol.

## Referanser
Momoka Muraoka

**Momoka Muraoka** (født 3. mars 1997) er en japansk alpinist, som vant bronse i utfor for Japan ved Paralympiske vinterleker 2018. 

## Referanser


## Eksterne lenker
*
Liste over ordførere i Singsås

**Liste over ordførere i Singsås**. Med formannskapslovene av 1837 ble Singsås sogn en del av Holtålen formannskapsdistrikt (kommune). I 1841 ble Singsås utskilt som egen kommune. I 1964 ble Singsås slått sammen med Budal, Støren og Soknedal kommuner til den nye Midtre Gauldal kommune.

## Fotnoter

## Referanser


## Se også
*Liste over ordførere i Holtålen (for ordførere før 1840)
*Liste over ordførere i Midtre Gauldal (for ordførere etter 1964)
Liste over ordførere i Stjørna

**Liste over ordførere i Stjørna** omfatter årene fra 1899 til 1963 mens Stjørna var en selvstendig kommune på Fosen i Sør-Trøndelag. 

Med formannskapslovene av 1837 ble Stjørna en del av Ørland formannskapsdistrikt (kommune). I 1853 ble Bjugn utskilt som egen kommune, og Stjørna som en del av denne. I 1899 ble Stjørna utskilt fra Bjugn som egen kommune. I 1964 ble Stjørna delt langs Stjørnfjorden, så den nordlige delen ble en del av Bjugn, mens den sørlige ble en del av Rissa.

Den lengstsittende ordføreren var Johan Arnt Mollan fra Fevåg. Johan Arnt Hegvik fra Høybakken hadde vært ordfører i Bjugn før kommunedelingen, og hadde til sammen 16 år som ordfører i to kommuner. Ordførerne Lars Bromstad og Hans Bromstad fra Husbysjøen var far og sønn. Kjøpmann Kristian Ramsvik fra Råkvåg var varaordfører i 14 år, ordfører i 6 år, og stortingsrepresentant 1937–1945.

## Referanser
Proton (bilmerke)

**Proton** er et malaysisk bilmerke og bilfabrikk som ble grunnlagt i 1985 av den daværende statsminister Mahathir bin Mohamad. Det var landets eneste bilfabrikk fram til Perodua ble etablert i 1993. Staten eide 43 % av Proton gjennom foretaket Khazanah Nasional Bhd. Mitsubishi var deleier fram til 2004. I 2012 solgte Khazanah Nasional sin andel i Proton til DRB-HICOM. Protons største bilfabrikk ligger i Shah Alam i Malaysia.
Opprnnelig var bilmodellene først og fremst basert på Mitsubishi-modeller. Merkets første modell, Proton Saga, var basert på Mitsubishi Lancer. Senere gått fabrikken over til å bygge biler av egen design. Den første egendesignede modellen var Proton Waja (Proton Impian i Storbritannia), som ble lansert i 2001. Proton har gjennom årene blant annet hatt samarbeid med bilfabrikker som Volkswagen AG og MG Rover. Rover var interessert i å bygge noen av Protons modeller på lisens før Rover gikk konkurs. Proton samarbeider også med Youngman som selger Proton-biler under navn som Lotus og Europestar i Kina.

Proton eide det  britiske bilmerket Lotus fra 1996 til 2017.

Protons fremste marked er hjemlandet, der man har hatt en stor markedsandel, meget takket være skatter på utenlandske biler. I takt med at skatter på importerte biler har minsket har Protons markedsandel skrumpet tilsvarende. I 2006 sank foretakets markedsandel fra 40 til 32 % og Perodua tok over plassen som landets største bilmerke. Proton har eksportert biler til blant annet Storbritannia, Sør-Afrika, Australia og Singapore. I 2015 hadde Protons markedsandel i hjemlandet sunket til runt 15 % og eksporten har gått tregt, blant annet på grunn av at bilene ikke oppfyller miljøkrav i mange land. I 2016 innledet Proton et forsøk på lansering i Chile.

Den 24. mai 2017 kjøpte Geely 49,9 % av aksjene i Proton. Geely har også har majoriteten av aksjene i Volvo Personvagnar.

I august 2008 hadde Proton bygget tre millioner biler siden 1985.

## Referanser


## Eksterne lenker
*
Karine Ghazinjan

**Karine Ghazinjan** (armensk: Կարինե Ղազինյան; født 8. januar 1955 i Jerevan, død 6. desember 2012 i Los Angeles) var en armensk diplomat.

Ghazinjan var i løpet av sin karriere Armenias ambassadør til Romania, Tyskland og Storbritannia. 

Hun var i perioden mars 2009 til september 2011 Armenias viseutenriksminister med ansvar for Armenias bilaterale forhandlinger med EU.

## Ambassadørposter
Ghazinjan satt som armensk ambassadør til følgende land:

* Ambassadør til Romania (1999 til 2001)
* Ambassadør til Tyskland (2001 til 2009)
* Ambassadør til Storbritannia (2011 til 2012)

## Referanser
Chatsworth House

**Chatsworth House** er en stor eiendom i Chatsworth i Derbyshire i England. 
Den eies av hertugen av Devonshire, og har vært hjem for slekten Cavendish siden Bess av Hardwick bosatte seg på Chatsworth i 1549.

Chatsworths park er en av de mest berømte i England. Slottet inneholder en unik samling av verdifulle malerier, møbler, bøker med mer.

Slottet som sådant stammer fra 1500-tallet, men er blitt kraftig ombygget i flere omganger; den første gangen mellom 1687 og 1696 under husarkitekten William Talsmann og den andre gangen på 1810-tallet på ordre av den sjette hertugen av Devonshire, William George Spencer Cavendish (1790-1858).

## Malerityveriet
Et portrett av Georgiana Cavendish forsvant fra Chatsworth House, og på 1830-tallet ble det funnet hjemme hos en eldre lærerinna. Hun solgte det i 1841 for 56 pund til en kunsthandler, som gav det til en venn, kunstsamleren Wynn Ellis. Da denne døde, ble maleriet solgt på Christie's hvor det i 1876 ble kjøpt av kunsthandleren William Agnew, for rekordsummen 10 000 guinea. Det ble stjålet allerede tre uker senere av *The Napoleon of Crime*, Adam Worth.
Det tok tohundre år innen maleriet vendte tilbake til Chatsworth House.

## Referanser
Neoplan

**Neoplan** er en tysk bussprodusent som inngår i Neoman-konsernet.

Bussene har meget til felles med busser fra selskapet MAN og andre tyske merker, for eksempel Mercedes-Benz. Motorer og andre komponenter er ofte de samme som i disse merkene.

Bussene er blitt mer lik MANs tilsvarende, ettersom Neoplan ble slått sammen med MAN i Neoman-konsernet. Lavgulvsbussene, som Neoplan Centroliner, bygger på MAN Lion's City. Det som skiller dem er først og fremst front og bakparti og noen andre karosseridetaljer.

Neoplan bygger for det meste sine egne karosserier og tidligere også egne chassiser til bussene, i noen tilfeller kunne chassiset være fra en annen produsent og en tid etter sammenslåingen med MAN er det bare MAN-chassis og noen ganger også MAN-karosserier.

Turist- og langdistansebusser er Neoplans spesialitet, men også bybusser ble bygget før sammenslåingen med MAN.

Uppsala er den by der Neoplan lenge var det vanligste bussmerket blant bybussene, men også andre byer i Skandinavia har hatt et fåtall Neoplan som bybusser, blant annet i Borås, Jönköping og Linköping.

Når det gjelder turist- og langdistansebusser har merket vært kjent i Sverige siden 1960-tallet, og har forekommet i mange ulike deler av landet.

Internasjonalt er Neoplan vanlig først og fremst i Sentral-Europa, men forekommer også i f. eks. Nord-Amerika og Asia.

Den polske delen av Neoplan (Neoplan Polska) som fra midten av 1990-tallet bygde Neoplan N40xx-serien på lisens, ble i 2001 en egen uavhengig bussbygger ved navn Solaris.

## Galleri

Fil:Neoplan euroliner engeler.jpg|Neoplan Euroliner
Fil:Neoplan N4021.jpg|Neoplan N4021
Fil:GUB 155 2013-10-14 01.JPG|Neoplan N4016
Fil:GUB_377_01.jpg|Neoplan N4416, også kalt Centroliner.


## Eksterne lenker
* 
* NEOPLAN ”Ett trinn foran fremtiden”.
Laurie Stephens

**Laurie Stephens** (født 5. mars 1984) er en amerikansk alpinist, som vant bronse i utfor for USA ved Paralympiske vinterleker 2018. 

## Referanser


## Eksterne lenker
*
Husnessaken

**Husnes-saken** var den siste av en rekke politiske skandaler som rammet regjeringen Gerhardsen i perioden 1963-1965. I forbindelse med byggingen av et aluminiumsverk ved Husnes i Hordaland, ble det inngått en rekke avtaler med utenlandske aktører imot Stortingets intensjoner.

## Historikk
Gerharsens regjering ble rammet av en rekke skandaler. Allerede i 1959 blir de utsatt for et daddelvedtak, men det er  med Kings Bay-saken begynner snøballen virkelig å rulle og med korte mellomrom inntreffer Koksverk-saken og så *Husnes-saken*.

## Saken
Da Sør-Norge Aluminium A/S skulle bygge et aluminiumsverk ved Husnes i Hordaland, ble det fremmet et forslag om kontrakt til levering av elektrisk kraft for anlegget, under forutsetning av at minst 50 % av aksjene skulle tilfalle norske interesser. Den Norske Creditbank var ansvarlig for finansieringen og skulle søke å oppnå en så stor norsk andel av finansieringen som mulig skulle være norsk, men det viste seg vanskelig å gjennomføre i praksis. Flere av avtalene som ble inngått, bl.a. avtalen med sveitsiske ALAG innebar at intensjonene i denne avtalen ble utvannet. Stortinget anså informasjonen de hadde mottatt som såpass sviktende at det endte med det tredje daddelvedtaket mot regjeringen Gerhardsen.

## Referanser
Kishon

**Kishon** (hebraisk: נחל הקישון – *Nachal HaKishon*; arabisk: نهر المقطع – *Nahr el-Mokatta*; i den norske bibeloversettelsen: *Kisjon-bekken*) er en elv i Israel som flyter ut i Middelhavet ved byen Haifa.

## Elveløp
Kishon er om lag 70 kilometer lang, og har sin kilde ved Gilboafjellet øst i Israel. Den flyter i en vest-nordvestlig retning gjennom Jisreeldalen, og munner ut i Haifabukta. Nedbørfeltet på 1&nbsp;110 km² omfatter mye av Jisreeldalen og det vestlige Galilea, samt deler av Karmelberget.

## Historie
Kishon er nevnt to ganger i Bibelen. Første kongebok 18:40 nevner henrettelsene av Baals profeter etter ordre fra Elia, og i Dommernes bok 5:21 vasker Kishon bort den kanaaneiske hæren.

Etter slutten av første verdenskrig var det en økning i tallet på jødiske kolonister i Palestina under den tredje aliyah. De som kom til Haifa ble holdt i karantene i teltleirer ved munningen av Kishon. Mange ble infisert med malaria, som området var beryktet for. Under Det britiske mandatet ble området rundt munningen industriområde i Haifa, med et energiverk, jernbaneverksted og et oljeraffineri for Iraq Petroleum Company.

## Forurensing
Kishon har vært alvorlig forurenset i nyere historie. På det verste var elva surere enn Coca-Cola, og tilstanden var så alvorlig at ingen livsformer overhodet kunne overleve. I det nye årtusen har israelske myndigheter satt i gang en storstilt rehabilitering av elva, og livet begynner nå å vende tilbake.

## Referanser


## Eksterne lenker
*
Havørner

* Se inndeling!

**Havørner** (*Haliaeetus*) er ei slekt i haukefamilien (Accipitridae) som består av fire arter. Slekten sorterer tribuset Milvini i underfamilien Buteoninae. Artene er utbredt i Nord-Amerika og Eurasia.

Tradisjonelt har denne slekten bestått av både havørner og flodørner, men sistnevnte er skilt ut i en selvstendig slekt – *[[Icthyophaga]]*.

## Inndeling
Inndelingen av haukefamilien følger i hovedsak Taxonomy in Flux og er i henhold til Boyd (2017), med unntak av underfamilien Aquilinae. Den følger den nye revisjonen til Lerner *et al.* (2017). Norske navn på artene følger Norsk navnekomité for fugl og er i henhold til Syvertsen *et al.* (2008). Navn og beskrivelser i parentes er ikke offisielle.

* Accipitridae, haukefamilien
** Buteoninae, (glenter, havørner og våker)
*** Harpagini
*** Milvini, (havørner og glenter)
**** *[[Haliastur]]*
**** *[[Milvus]]*
**** *[[Havørner|Haliaeetus]]*, havørner
***** *[[båndhavørn|H. leucoryphus]]*, båndhavørn
***** *[[kjempehavørn|H. pelagicus]]*, kjempehavørn
***** *[[havørn|H. albicilla]]*, havørn
***** *[[hvithodehavørn|H. leucocephalus]]*, hvithodehavørn
**** *[[flodørner|Icthyophaga]]*, flodørner
*** Buteonini

## Referanser




## Eksterne lenker
*
Eliteserien i håndball for menn 2017/18

**Eliteserien i håndball for menn 2017/18** var den 52. sesongen av den norske eliteserien i herrehåndball. Ligaen besto av de 9 beste lagene fra GRUNDIGligaen 2016/17, de to beste lagene fra 1. divisjon 2016/17 og vinneren av 3. plass-laget i 1. divisjon 2016/17 og 10. plass-laget i GRUNDIGligaen 2016/17. Første avkast tok plass 6. september 2017, da Sandnes møtte Bækkelaget.

TV-rettighetene til Eliteserien 2017/18 var eid av TV2 og kampene ble vist på TV2, TV2 Sportskanalen og TV2 Sumo.

## Tabellen

## Sluttspill

## Kvalifisering

* **** –  30–27, 27–27. Sammenlagt 57–54, Bodø beholdt plassen.

## Referanser
Rønstadhelleren

**Rønstadhelleren** er en heller på Lepsøya i Møre og Romsdal fylke. Den er 14 meter høy, 20 meter bred og strekker seg 77 meter innover i fjellet. Den er blant de største hellerne man kjenner til. Den er lokalisert ved Hellershammaren i Rået 56 moh. Den er navngitt etter den nærmeste gården, Rønstad. Inngangen er trekant-formet og synes å være oppmurt av stein en gang i tiden. 

Rønstadhelleren har vært brukt som sommerfjøs for husdyr. 

Biskop Jacob Neumann besøkte helleren under en bispevisitas. Den ble i 1870-årene undersøkt av geologen Hans Reusch.

Arkeologiske utgravninger har avdekket et kulturlag av skjell og dyrebein med neverstykke iblandet. Det er også avdekket et ildsted. I nærheten av dette ble det funnet en forseggjort beinkam av konservator Anders Lorange i 1878 som er datert til tiden 200 e. Kr. Denne kammen er i dag oppbevart i Bergen Museum Han bemerket at oppholdet i helleren har vært kortvarig. 

## Referanser


## Litteratur
* Rogne, Martinus; *Haram Bygdebok*, Brattvåg 1947, ISBN 82-92055-32-1, [Grafisk reproduksjon 2006 av Haram Bygdeboknemnd 1. utg. i 2 halvbind, 1947]